Hana Rězakec

Hana Rězakec ( Anna Katharina Resak; * 24. nowembra 1872 w Bělšecach, † 18. januara 1951 w Budyšinje) bě serbska kontoristka w redakciji Katolskeho Posoła.

Wona narodźi so jako dźowka žiwnosćerja w Bělšecach a bě młódša sotra Filipa a Jana Rězakec. Po tym zo pomhaše najprjedy w domjacym ratarstwje, dźěłaše wona wot 1913 jako kontoristka w Donnerhakec ćišćerni pola Jurja Delenka, kiž bě zdobom redaktor Posoła wot 1910 do 1914.

Hana Rězakec podpěrowaše swojeho bratra Filipa při zestajenju Němsko-serbskeho słownika. W Donnerhakec ćišćerni staraše so hłownje wo administraciju a rozšěrjenje Katolskeho Posoła a dopisowaše tež sama do njeho. Kritisce serbske knihi čitaše a je posudźowaše, čehoždla jej prajachu „kritiska Hana“.

 Žórło 

Kategorija:Žona
Kategorija:Rodź. 1872
Kategorija:Zemr. 1951
Kategorija:Serb
Kategorija:Awtor
Kategorija:Wosoba (Budyšin)
Kategorija:Wosoba (Bělšecy)